CELEX: 32012D0740
Language: bg
Date: 2012-11-29 00:00:00
Title: 2012/740/ЕС: Решение за изпълнение на Комисията от 29 ноември 2012 година за изменение на Решение 2004/858/ЕО, изменено с Решение 2008/544/ЕО, за създаване на Изпълнителната агенция за здравеопазване и въпроси, свързани с потребителите, в съответствие с Регламент (ЕО) № 58/2003 на Съвета

1.12.2012   
            
            
               BG
            
            
               Официален вестник на Европейския съюз
            
            
               L 331/50
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 ноември 2012 година
   за изменение на Решение 2004/858/ЕО, изменено с Решение 2008/544/ЕО, за създаване на Изпълнителната агенция за здравеопазване и въпроси, свързани с потребителите, в съответствие с Регламент (ЕО) № 58/2003 на Съвета
   (2012/740/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (1), и по-специално член 6, параграф 1 от него,
   като има предвид, че:
   
               (1)
            
            
               Изпълнителната агенция по програмата за обществено здравеопазване е създадена с Решение 2004/858/ЕО на Комисията (2) за управление на програмата за действие на Общността в областта на общественото здраве (2003—2008), приета с Решение № 1786/2002/ЕО на Европейския парламент и на Съвета (3). В Решение 2004/858/ЕО се предвижда агенцията да изпълнява своите функции до 31 декември 2010 г. с оглед изпълнението на подписаните договори и усвояването на предоставените безвъзмездни средства по линия на Програмата в областта на общественото здравеопазване (2003—2008 г.).
            
         
               (2)
            
            
               С Решение 2008/544/ЕО на Комисията (4)„Изпълнителната агенция по програмата за обществено здравеопазване“ бе преобразувана в „Изпълнителна агенция за здравеопазване и въпроси, свързани с потребителите“, а мандатът ѝ бе удължен до 2015 г. Предвид направения анализ на разходите и ползите и с цел по-успешно постигане на целите, заложени в някои програми на Общността, по силата на Решение 2008/544/ЕО агенцията бе натоварена с изпълнението на следните програми и действия на Общността: Програмата в областта на общественото здравеопазване (2003—2008 г.), Програмата в областта на общественото здраве (2008—2013 г.), приета с Решение № 1350/2007/ЕО на Европейския парламент и на Съвета (5), Програмата за защита на потребителите за 2007—2013 г., приета с Решение № 1926/2006/ЕО на Европейския парламент и на Съвета (6), и мерките за обучение в областта на безопасността на храните, обхванати от Регламент (ЕО) № 882/2004 на Европейския парламент и на Съвета (7) и Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (8).
            
         
               (3)
            
            
               Предвид натрупания от агенцията опит следва да ѝ се делегират функции по управлението на някои мерки, подобни на мерките за обучение в областта на безопасността на храните, които тя вече управлява, и по-специално обхватът на дейностите на агенцията да се разшири, като в него бъдат включени и мерките за обучение извън държавите — членки на Европейския съюз. С оглед на гореизложеното е целесъобразно на агенцията да се делегират функции по управлението на мерките за обучение в областта на безопасността на храните, обхванати от Решение C(2012) 1548 на Комисията за приемането на работната програма за 2012 г., имащо силата на решение за финансиране на проекти в областта на международните търговски отношения, в т.ч. достъпа до пазарите на държавите извън Европейския съюз и инициативите в областта на свързаното с търговията подпомагане, и от член 22, параграфи 1 и 3 от Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (9).
            
         
               (4)
            
            
               Следва също така на агенцията да се делегират функции по управлението на споразумението, сключено с ANEC (Европейската асоциация за координиране на потребителското представителство в стандартизацията), което се подчинява на разпоредбите на Регламента на Европейския парламент и на Съвета относно европейската стандартизация и за изменение на Директива 89/686/ЕИО на Съвета от 21 декември 1989 г. относно сближаване на законодателствата на държавите членки в областта на личните предпазни средства (10) и на Директива 93/15/ЕИО на Съвета от 5 април 1993 г. за хармонизиране на разпоредбите, свързани с пускането на пазара и надзора на взривни вещества с гражданско предназначение (11), както и на Директива 94/9/ЕО на Европейския парламент и на Съвета от 23 март 1994 г. за сближаване на законодателствата на държавите членки относно оборудването и защитните системи, предназначени за използване в потенциално експлозивна атмосфера (12), Директива 94/25/ЕО на Европейския парламент и на Съвета от 16 юни 1994 г. за сближаване на законовите, подзаконовите и административните разпоредби на държавите членки относно плавателните съдове с развлекателна цел (13), Директива 95/16/ЕО на Европейския парламент и Съвета от 29 юни 1995 г. за сближаване законодателствата на държавите членки относно асансьорите (14), Директива 97/23/ЕО на Европейския парламент и на Съвета от 29 май 1997 г. относно сближаване на законодателствата на държавите членки във връзка със съоръженията под налягане (15), Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти (16), Директива 2004/22/ЕО на Европейския парламент и на Съвета от 31 март 2004 г. относно измервателните уреди (17), Директива 2007/23/ЕО на Европейския парламент и на Съвета от 23 май 2007 г. относно пускането на пазара на пиротехнически изделия (18), Директива 2009/105/ЕО на Европейския парламент и на Съвета от 16 септември 2009 г. относно обикновените съдове под налягане (19) и Директива 2009/23/ЕО на Европейския парламент и на Съвета от 23 април 2009 г. относно везните с неавтоматично действие (20).
            
         
               (5)
            
            
               Решение 2004/858/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Комитета за изпълнителните агенции,
            
         ПРИЕ НАСТОЯЩОТО РЕШЕНИЕ:
   Член 1
   Решение 2004/858/ЕО на Съвета се изменя, както следва:
   
               1.
            
            
               Член 4, параграф 1, първото изречение се заменя със следния текст:
               „1.   Агенцията отговаря за следните задачи по изпълнението, свързани с управлението на Втората програма в областта на общественото здраве 2008—2013 г., приета с Решение № 1350/2007/ЕО на Европейския парламент и на Съвета (21), на Програмата за защита на потребителите за 2007—2013 г., приета с Решение № 1926/2006/ЕО на Европейския парламент и на Съвета (22), на Регламента на Европейския парламент и на Съвета относно европейската стандартизация и на мерките за обучение в областта на безопасността на храните, обхванати от Регламент (ЕО) № 882/2004 на Европейския парламент и на Съвета (23), Директива 2000/29/ЕО на Съвета (24), Решение С(2012)1548 и Регламент (ЕО) № 1905/2006 на Европейския парламент и на Съвета (25):
            
         
               2.
            
            
               Член 6 се заменя със следния текст:
               „Член 6
               Субсидии
               Агенцията получава субсидии, които се вписват в общия бюджет на Европейските общности, от средствата, определени за Втората програма в областта на общественото здраве 2008—2013 г., приета с Решение № 1350/2007/ЕО, за Програмата за защита на потребителите за 2007—2013 г., приета с Решение № 1926/2006/ЕО, за Регламента на Европейския парламент и на Съвета относно европейската стандартизация и за мерките за обучение в областта на безопасността на храните, обхванати от Регламент (ЕО) № 882/2004, Директива 2000/29/ЕО, Решение С(2012)1548 и Регламент (ЕО) № 1905/2006.“
            
         Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
   
      Съставено в Брюксел на 29 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 11, 16.1.2003 г., стр. 1.
   
      (2)  ОВ L 369, 16.12.2004 г., стр. 73.
   
      (3)  ОВ L 271, 9.10.2002 г., стр. 1.
   
      (4)  ОВ L 173, 3.7.2008 г., стр. 27.
   
      (5)  ОВ L 301, 20.11.2007 г., стр. 3.
   
      (6)  ОВ L 404, 30.12.2006 г., стр. 39.
   
      (7)  ОВ L 165, 30.4.2004 г., стр. 1.
   
      (8)  ОВ L 169, 10.7.2000 г., стр. 1.
   
      (9)  ОВ L 378, 27.12.2006 г., стр. 41.
   
      (10)  ОВ L 399, 30.12.1989 г., стр. 18.
   
      (11)  ОВ L 121, 15.5.1993 г., стр. 20.
   
      (12)  ОВ L 100, 19.4.1994 г., стр. 1.
   
      (13)  ОВ L 164, 30.6.1994 г., стр. 15.
   
      (14)  ОВ L 213, 7.9.1995 г., стр. 1.
   
      (15)  ОВ L 181, 9.7.1997 г., стр. 1.
   
      (16)  ОВ L 204, 21.7.1998 г., стр. 37.
   
      (17)  ОВ L 135, 30.4.2004 г., стр. 1.
   
      (18)  ОВ L 154, 14.6.2007 г., стр. 1.
   
      (19)  ОВ L 264, 8.10.2009 г., стр. 12.
   
      (20)  ОВ L 122, 16.5.2009 г., стр. 6.
   
      (21)  ОВ L 301, 20.11.2007 г., стр. 3.
   
      (22)  ОВ L 404, 30.12.2006 г., стр. 39.
   
      (23)  ОВ L 165, 30.4.2004 г., стр. 1.
   
      (24)  ОВ L 169, 10.7.2000 г., стр. 1.
   
      (25)  ОВ L 378, 27.12.2006 г., стр. 41.“